Document ID: /roh_data/filtered/fineweb-2-filterrobots_roh.jsonl.gz/69843

Schulz pretenda nova politica da fugitivs
- Glindesdi, 20.4.2015, 9:07
Suenter la pli giuvna tragedia da fugitivs en la Mar mediterrana, cun probabel plirs tschient morts, pretenda il president dal parlament da l'UE, Martin Schulz, ina nova politica da fugitivs en l'Europa.
Envers la gasetta «Kölner Stadtanzeiger» ha ditg Schulz ch'i saja da renconuscher che l'UE saja in territori d'immigraziun e che l'Uniun Europeica dovria ina politica d'immigraziun legala e reglada. Schulz pretenda oravant tut ina reglamentaziun cun la Libia, il pli impurtant pajais da transit per fugitivs per l'Europa.
RR novitads 6:00